-‘बेटा। यूं ही बकते हैं। धैर्य तो है नहीं। ये तो सामने पड़ा है। आंख है कि बटन है। अब इनके हाथ में पकड़ाओ हर चीज़। दिमाग तो सही ज़गह रहता नहीं। फ़िलासफर बनते फिरते हैं। बेटा अभी से इनकी ये हालत है देखना जब बूढ़े हो जायेंगे तो क्या -क्या करेंगे। धैर्य तो है ही नहीं कि कोई चीज़ खोजें। इसीलिए न अपनी पीएचडी नहीं कर पाये। जब लिखने पढ़ने बैठेंगे तो चिल्लायेंगे यह कहां है, वह कहां है? अभी तो पेन यहां रखी थी, अभी तो चश्मा यहीं था। वह किताब किसने उधर रख दी उसे तो मैंने इधर रखी थी। लिखना-पढ़ना बंद और चिल्लाना शुरू। अब फिर बुढ़ापे में पीएचडी शुरू करने की बात करते हैं। रहियेगा घर में अकेला मैं तो मैके चली जाऊंगी। बेटा तू नहीं जानते ये पीएचडी करने बैठेंगे तो हम लोगों की कितनी आफ़त करेंगे।’